Na temelju članka 21. Zakona o koncesijama („Narodne novine“ broj: 69/17), članka 11. Zakona o komunalnom gospodarstvu (»Narodne novine« broj 36/95., 70/97., 128/99., 57/00., 129/00., 59/01., 26/03. – pročišćeni tekst, 82/04., 178/04., 38/09., 79/09., 153/09., 49/11., 84/11., 90/11., 144/12., 94/13., 153/13., 147/14. i 36/15.),  članka 6. Odluke o komunalnim djelatnostima koje se obavljaju na temelju koncesije („Službene novine PGŽ“, broj 38/14), u postupku temeljem Obavijesti o namjeri davanja koncesije za obavljanje komunalne djelatnosti dimnjačarskih poslova na području Općine Jelenje i članka 18. Statuta („Službene novine PGŽ“, broj 33/09, 13/13, 6/16 i 17/17), Općinsko vijeće Općine Jelenje na 6. sjednici održanoj dana 20. veljače 2018.  donosi
O D L U K U

o davanju koncesije za obavljanje komunalnih poslova komunalne djelatnosti dimnjačarskih poslova na području Općine Jelenje 

1. Koncesija za obavljanje komunalne djelatnosti dimnjačarskih poslova na području Općine Jelenje  daje se: obrtu za dimnjačarske usluge KAMINO Rijeka, Lipa 2E, OIB 23052942965, u vlasništvu Ivice Ćende,
2. Koncesija se daje na rok od pet ( 5 ) godina,
3. Naknada za koncesiju iznosi 1500,00  kn godišnje i uplaćuje se u Proračun  Općine Jelenje do kraja ožujka za tekuću godinu i iznos od 5% od ukupnog prihoda kojeg ostvari koncesionar tijekom godine, koji je dužan uplatiti najkasnije u roku od mjesec dana od dana završetka kalendarske godine,
4. Cijena za pruženu uslugu dimnjačarskih poslova na području općine Jelenje utvrđena je cjenikom koncesionara koji je sastavni dio ponude,
5. Koncesionar ima pravo neometane obavljati predmetnu komunalnu djelatnost i istu je obvezan obavljati po pravilima struke i prema pozitivnim zakonskim propisima, a za slučaj neopravdanog prestanka obavljanja koncesije dužan je Općini Jelenje platiti ugovornu kaznu od 30.000,00 kuna,
6. Općina Jelenje ima pravo uvida u način obavljanja djelatnosti i u tom smislu tražiti odgovarajuća izvješća od koncesionara,
7. Ugovor o koncesiji se može jednostrano raskinuti u slučajevima predviđenim Zakonom o koncesijama,
8.  Sukladno ovoj Odluci, načelnik Općine Jelenje zaključit će s koncesionarom govor o koncesiji,
9.  Za naplatu naknade za koncesiju, u iznosu petogodišnje ponuđene naknade, i ugovorne kazne, prije zaključenja ugovora o koncesiji, koncesionar mora dati odgovarajući instrument osiguranja i
10. Ova odluka objavljuje se u Službenim novinama Općine Jelenje.

